Eiken

Eiken estas komunumo en la distrikto Laufenburg de Kantono Argovio, Svislando. Ĝi havis 1999 loĝantojn je la 31-a de decembro 2008.

 Geografio 
Eiken estas longa stratovilaĝo ĉe la bordo de la rivero Sissle, kiu alfluas en Sisseln al Rejno. En nordo la valo de Sissle malfermiĝas al la vasta Leŭso-ebenaĵo de Rejno, dum en sudo ĝi estas flankigita de montoj de la Tavola Ĵuraso.

La teritorio de la komunumo etendiĝas sur areo de 7,07 km², de kiuj 2,16 km² estas kovritaj de arbaro kaj 1,63 km² de konstruaĵoj. La plej alta punkto de la komunumo situas sur alteco de 472 m s.m. sur la altebenaĵo de la monto Schupfarterberg, dum la plej malalta punkto situas sur alteco de 300 m s.m. borde de la rivero Sissle ĉe la norda komunumlimo.Fonto: Reta mapo 1:20000 de Swisstopo 

La teritorio de la komunumo etendiĝas sur areo de 7,08 km², de kiuj 28,5% estas kovritaj de arbaro, 45,8% servas por agrikulturo kaj 23,0% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Eiken limas en nordoriento al Sisseln, en oriento al Kaisten, en sudoriento al Oeschgen, en sudo al Frick, en sudokcidento al Schupfart, ken en okcidento al Münchwilen.

 Trafiko 
Eiken disponas pri stacidomo ĉe la trajnlinio de Svisaj Federaciaj Fervojoj tra la Frick-Valo de Bazelo al Zuriko. Tra la komunumo pasas ankaŭ la poŝtaŭtolinio de Frick al Stein.

Tra la komunumo pasas norde de la vilaĝo la kantona ĉefvojo n-ro 7 de Bazelo al Vinterturo kaj tra la vilaĝo mem la kantona ĉefvojo n-ro 3 de Bazelo al Zuriko. La komunumo disponas pri propra alveturejo al la svisa aŭtovojo A3, kiu pasas tra ĝia teritorio.

 Historio 
La unua dokumenta mencio de Eiken datiĝas el la jaro 1160 kiel Eitchon.

En mezepoko la Grafoj de Homberg-Thierstein kaj poste iliaj heredantoj la Habsburgoj, regis pri Eiken. Post la Milito de Waldshut en la jaro 1468 la Habsburgoj pandigis la tutan Frick-Valon al Burgonjo, sed post la burgonja malvenko dum la Burgonjaj Militoj kontraŭ la Svisa Ĵurkomunumo, la regiono revenis sub la kontrolon de la Habsburgoj, kiuj pluregis tie ĝis la jaro 1797, kiam la francoj okupis la regionon. Ek de tiam la Frick-Valo formis francan protektoraĵon, kiu en la jaro 1802 estis integrita kiel Kantono Frick-Valo al la Helveta Respubliko kaj en la jaro 1803 fariĝis parto de Kantono Argovio, kaj Eiken estiĝis komunumo de la argovia distrikto Laufenburg.Fonto: Dominik Sauerländer: Eiken en Historia Leksikono de Svislando (2005-11-14)

 Partneraj komunumoj 
  Eicken-Bruche, urboparto de Melle en Germanio
  Eecke en Nordo-Kaleza Markolo, Francio, historie flandralingva,
 20ra Eke, unu el du partoj de Narareth en Flandrio, Belgio
kaj ekde 2005 ankaŭ
 Eyke en la graflando Suffolk kaj la regiono East Anglia en Anglio, Britio, kaj
 Egtved apud Vejle en la regiono Suda Danio, Danio
Evidente ĉiuj ses loĝlokoj estas elektitaj pro la simila loknomo, kiuj en ĉiuj lokaj ĝermanaj lingvoj signifas "kverkoj". Ekde 1965 la loĝantoj de Eecke kaj la partneraj komunumoj en Germanio, Francio kaj Flandrio ĉiujn du jarojn renkontiĝas por internacia "festo de la kverkaj vilaĝoj", alterne en unu el la kvar loĝlokoj. Ekde 2005 la lastaj du partneraj komunumoj el Anglio kaj Danio aliĝis al la aranĝo.

 Notoj kaj referencoj 

 Vidu ankaŭ 
 Eiken (stacidomo)

 Eksteraj ligiloj 

 Oficiala retejo de la komunumo Eiken